Šuns širdis
Šuns širdis (rus. Собачье сердце) – Michailo Bulgakovo apsakymas, kuriame rašytojas aprašo hipofizės ir sėklidžių persodinimo operaciją. Dažniausiai interpretuojamas kaip komunistų revoliucijos alegorija, vaizduojanti nevykusį revoliucijos bandymą visiškai pakeisti žmoniją. Knyga buvo parašyta 1925 m. sausio-kovo mėnesiais Maskvoje, tačiau jos spausdinimas buvo atmestas. Knyga pirmą kartą buvo išspausdinta anglų kalba 1968 m. Sovietų Sąjungoje išleista tik 1987 m. 1988 m. pastatytas to paties pavadinimo filmas (rež. Vladimir Bortko).